Nóg 'n Haai vat die pad na Engeland | Netwerk24
Die slot Ruan Botha het hom aangesluit by etlike Haaie-rugbyspelers soos Akker van der Merwe, Coenie Oosthuizen, Jacques Vermeulen, en Philip van der Walt, wat hulle loopbane in Engeland gaan voortsit.
Ruan Botha / Foto: Gallo Images
London Irish het Maandag op sy webtuiste lidirect.co.uk aangekondig die 27-jarige slot gaan vir hom speel.
Hy sal aanvanklik vir die tydperk tydens die Wêreldbeker-toernooi beskikbaar wees en sal hom ná 'n seisoen vir die Kubota Spears in Japan in die voorseisoen in Junie 2020 by London Irish heraansluit.
Botha het 64 Superrugby-wedstryde op sy kerfstok en was voorheen kaptein van die Haaie.
Hy sluit hom aan by nuwelinge van die Exiles soos Allan Dell, Adam Coleman, Sean O'Brien, Nick Phipps, Sekope Kepu, Paddy Jackson, Curtis Rona, Waisake Naholo en Will Goodrick-Clarke.